GiliGold/VAD_KnessetCorpus huggingface dataset:
יואב קיש: אנחנו הולכים להקים ועדה משותפת, לדון במה שידוע בכינויו "חוק V15".
יואב קיש: החלטנו להקים את זה משותפת בין הכנסת לחוקה.
שולי מועלם-רפאלי: מתואם עם יושב-ראש ועדת החוקה?
יואב קיש: מתואם עם יושב-ראש ועדת החוקה.
שולי מועלם-רפאלי: וגם היו"ר מתואם עם יושב-ראש ועדת החוקה?
יואב קיש: היו"ר גם.
יואב קיש: איילת, ניסיתי אתמול לתפוס את מרב בנושא הזה פעמיים – לא הצלחתי, אני אומר לך בכנות.
איילת נחמיאס ורבין: אבל אני מבינה שזהבה ביקשה ממך לדחות את הנושא הזה.
יואב קיש: לא, את זה לא.
יואב קיש: לא, היא ביקשה ממני רק את הנושא של - - -
איילת נחמיאס ורבין: אני חושבת שיש חשיבות, כשיש ועדת הסכמות שלא הסתיימה ואנחנו פה מכונסים בוועדת הכנסת, יש חשיבות גדולה בכל זאת, בגלל שאנחנו מנסים לתאם את עבודת הבית, אני חושבת שנושאים שאין בהם הסכמה, נכון שגם חברי ועדת ההסכמות - - -
יואב קיש: איילת, תקשיבי, יש פה ועדה שבנויה על שבעה חברים מכל ועדה.
יואב קיש: היא בנויה שיש לכל מפלגה נציג, היא בנויה משמונה חברי קואליציה, שישה חברי אופוזיציה.
יואב קיש: וזה משקף היטב גם את מגוון הכוחות, וגם לתת למפלגות קטנות ויותר גדולות גם את כוחן.
איילת נחמיאס ורבין: אבל אני חושבת שיש בעיה בסיסית עם החוק.
יואב קיש: בשביל זה הקמנו את הוועדה.
איילת נחמיאס ורבין: ואני שואלת את עצמי שאלה: למה בשביל זה צריך להקים ועדה מיוחדת?
יואב קיש: אז בשביל זה הקמנו את הוועדה, בדיוק בגלל מה שאמרת.
עבדאללה אבו מערוף: סליחה, אם אפשר, כבוד היושב-ראש.
ישראל אייכלר: אני מבקש לדון על סעיפים אחרי שמדברים אתי ולא קובעים לי עובדות.
עבדאללה אבו מערוף: כל הזמן מתפרצים לי לדברים.
עבדאללה אבו מערוף: אני אף פעם לא מתפרץ לדיבור של אף אחד בכלל.
יואב קיש: אתה רוצה להיות בוועדה?
יואב קיש: חשוב לך?
יואב קיש: אתה יכול הרי להחליף את מקלב.
יואב קיש: טוב, תיכף נראה.
עבדאללה אבו מערוף: כבוד היושב-ראש, מטעם ועדת הכנסת אני מציע את עצמי, שאהיה שם, אין נציג.
יואב קיש: יש לכם נציג אחד, זה אוסאמה סעדי.
עבדאללה אבו מערוף: לא, יש לנו נציג מטעם ועדת החוקה.
עבדאללה אבו מערוף: למה שלא יהיה גם מטעם ועדת הכנסת, שאני נציג בוועדה הזאת?
יואב קיש: כי לא יהיה לכם שני נציגים, למשותפת.
עבדאללה אבו מערוף: למה לא יהיה?
יואב קיש: כי יש לכם נציג אחד.
עבדאללה אבו מערוף: למה נציג אחד?
יואב קיש: כי יש 14 חברים, למשותפת נציג אחד.
איילת נחמיאס ורבין: ואני מבקשת שלא תחליט בשבילנו, מי נציג הסיעה שלנו בוועדה.
יואב קיש: יש המלצות של ראשי הוועדה.
איילת נחמיאס ורבין: זה לא מעניין.
יואב קיש: אני מוכן, את רוצה לבוא במקום יואל חסון לבוא?
איילת נחמיאס ורבין: אני מציעה - - -
יואב קיש: אולי אפתור לכם את העניין.
יואב קיש: ארבל, שאלה: לגבי אופוזיציה, ההמלצה של ראשי - - -
עבדאללה אבו מערוף: תן לי לגמור את העניין שלנו.
עבדאללה אבו מערוף: שאבין, חוקית, עקרונית, מגיע לנו נציג אחד?
עבדאללה אבו מערוף: אז בסדר, זהו.
עבדאללה אבו מערוף: אם מגיע לנו נציג אחד, בסדר גמור.
יואב קיש: לא, בנינו לפי ההרכב הסיעתי.
עבדאללה אבו מערוף: אז זהו, לפי ההרכב הסיעתי, אז מגיע לנו שניים.
יואב קיש: לא ב-14 חברים.
עבדאללה אבו מערוף: מגיע לנו שניים.
עבדאללה אבו מערוף: בוא נשמע את הדעה של היועצת המשפטית.
<ארבל אסטרחן: זה לא מתמטיקה, אבל בגדול זה צריך לשקף את ההרכב של הכנסת.
עבדאללה אבו מערוף: אז אם זה צריך לשקף, אז מגיע לנו שניים.
יואב קיש: איך מגיע לכם שניים?
יואב קיש: למחנה הציוני יש שלושה.
מכלוף מיקי זוהר: יש 120 חברי כנסת, 14 חברים.
יואב קיש: בוא נגיד ככה: אני מסכים שלכם ולמחנה הציוני מגיע ארבעה, בסדר?
יואב קיש: זה אני מסכים, כי זו החלוקה.
עבדאללה אבו מערוף: אז נהיה שניים ומכניסים שניים.
יואב קיש: אז תגיד - - -
עבדאללה אבו מערוף: יואב קיש, במימון מפלגות אני בטוח שהעמדה שלנו שונה מעמדת המחנה הציוני.
יואב קיש: בוא נגיד ככה, תביא לי רגע את העט.
יואב קיש: אני רוצה לתת לכם את היחס הסיעתי.
עבדאללה אבו מערוף: בבקשה, אני בעד מה שמגיע.
יואב קיש: ליכוד – 3, מחנה ציוני – 3.
יואב קיש: זה בין שתי הוועדות ביחד.
איילת נחמיאס ורבין: ואני מבקשת שאנחנו נחליט מי נציגי הסיעות שלנו.
יואב קיש: בהתאם לחברים בוועדות.
איילת נחמיאס ורבין: זה מובנה.
יואב קיש: אז רגע, יש לי שאלה עקרונית: אני יכול לאשר סיעתי, ושהם יחליטו את השמות?
<ארבל אסטרחן: ועדה משותפת זה שמית.
יואב קיש: זה שמית.
איילת נחמיאס ורבין: אז תיתן לנו, עם כל הכבוד, להחליט מי הנציגים שלנו.
יואב קיש: אנחנו סוגרים את זה היום.
יואב קיש: לא אכפת לי לעשות רוויזיה.
יואב קיש: תקשיבי, איילת, נצביע, נעשה רוויזיה, ותביאו שמות שלכם – נקבל אותם.
יואב קיש: רגע, אני ממשיך: ליכוד – 3, מחנ"צ – 3, ואחרי זה לדעתי כל המפלגות האחרות זה 1.
יואב קיש: אז כולנו – 1, בית יהודי – 1, משותפת – 1.
עבדאללה אבו מערוף: למה משותפת – 1?
יואב קיש: רגע, אחרי זה אסביר לכם.
יואב קיש: אעשה את הסדר.
יואב קיש: ש"ס – 1, ביתנו – 1, יהדות התורה – 1, מרצ – 1.
יואב קיש: כמה יש לנו?
יואב קיש: 6, 7, 8, 9, 10, 11, 12, 13.
יואב קיש: ומי חסר לנו?
יואב קיש: יש עתיד – 1.
יואב קיש: בקיצור, הדבר היחידי, שזה שאלה לגיטימית שאני מקבל: האם מתוך הארבעה, שלושה של המחנ"צ ואחד רשימה משותפת, צריך להיות שניים ושניים?
יואב קיש: זו שאלה לגיטימית, אני רוצה לשמוע רגע את ארבל.
איילת נחמיאס ורבין: - - - אבל, עם כל הכבוד, לדיון בתוך האופוזיציה, נכון?
איילת נחמיאס ורבין: זאת אומרת, עם כל הכבוד.
איילת נחמיאס ורבין: אתה לא יכול להחליט את הדברים האלה בשביל האופוזיציה.
עבדאללה אבו מערוף: בוא נשמע את עמדת היועצת המשפטית, בבקשה.
אוסאמה סעדי: אז לא צריך לחלק בכלל.
יואב קיש: אז תחליפו בין יש עתיד ל – סגור, עשינו.
יואב קיש: אז גרמן במקום מקלב – ואני מוחק לך את מי?
<קריאה: את אלעזר.
יואב קיש: את אלעזר.
עבדאללה אבו מערוף: כבוד היושב-ראש, סליחה, לפני שנגיע לשמות.
עבדאללה אבו מערוף: קודם כול, בואו נחליט עקרונית על הארבעה חברים שמגיע למחנה הציוני והמשותפת, האם החלוקה צריכה להיות אחרת לדעת ארבל?
<ארבל אסטרחן: תראו, התקנון אומר שבקביעת הרכב ועדה משותפת תתחשב ועדת הכנסת ככל האפשר בהרכב הסיעתי של הכנסת ובגודל הסיעות.
<ארבל אסטרחן: עכשיו, כרגע מוצע הרכב של 14 חברים, כאשר 8 מהקואליציה ו-6 מהאופוזיציה.
<ארבל אסטרחן: אני לא יכולה להגיד שזה יחס שהוא לא סביר.
אוסאמה סעדי: למה זה זוגי?
<ארבל אסטרחן: לא, זה חייב להיות זוגי, כי זה מספר זהה בשתי הוועדות.
<ארבל אסטרחן: עכשיו השאלה, בשביל לתת יותר ייצוג לסיעות הגדולות צריך להוציא את הסיעות הקטנות.
יואב קיש: בוא נעשה ככה.
יואב קיש: אני אומר: יש פה שתי שאלות.
איילת נחמיאס ורבין: זה מה שקורה כשלא מדברים מראש על הדברים, ומתאמים - - -
יואב קיש: רגע, איילת.
יואב קיש: איילת, אנחנו בשבוע האחרון של המליאה, מה לעשות.
איילת נחמיאס ורבין: בסדר, אבל זאת המחשה.
יואב קיש: אני רוצה להגיד דבר אחד: אני לא רוצה לכפות פה, אני מנסה להגיע להסכמה.
יואב קיש: נדחה רגע את הנושא הזה, נעבור לשאר הנושאים.
יואב קיש: אני מבקש, איילת ואוסאמה או עבדאללה, תחליטו אתם ביניכם את הסיכום הזה.
יואב קיש: אם לא, נחתוך את זה.
יואב קיש: אנחנו היום נצביע.
איילת נחמיאס ורבין: יואב, בסדר, אבל עם כל הכבוד, סליחה.
יואב קיש: איילת, לא, זה אני לא מקבל, אני אומר לך בצורה הכי ברורה.
איילת נחמיאס ורבין: יש לנו יושבי-ראש סיעות, אנחנו צריכים להתייעץ איתם ולהגיע למסקנות.
יואב קיש: אז תתייעצו.
איילת נחמיאס ורבין: יש ריכוז של האופוזיציה, כמו שיש ריכוז של הקואליציה.
יואב קיש: תתייעצו.
יואב קיש: כרגע ההצעה עומדת על כך.
יואב קיש: אני מוכן אהיה לקבל גם שמות אחרים של החברים.
יואב קיש: כרגע ההצעה היא שלושה למחנה הציוני ואחד למשותפת, אני מבקש מכם לדבר.
יואב קיש: אני עובר לנושאים הבאים.
עבדאללה אבו מערוף: אז אם נסכים בינינו שניים ושניים, אתה מקבל?
יואב קיש: אם אתם רוצים שניים ושניים זה בסדר, זה החלטה שלכם.
יואב קיש: אלי, אתה באמצע הוועדה?
יואב קיש: יש לי נושאים דחופים אחרים.
יואב קיש: אעשה את זה גם - - -
יואב קיש: אלי, בבקשה.
יואב קיש: בקשתך להקדמת הדיון בחוק הפיקוח על שירותים – אתה רוצה נושא חדש קודם?
יואב קיש: נתחיל דווקא בנושא הראשון ונעבור לנושא השני.
יואב קיש: בבקשה, קריאה שנייה ושלישית לחוק הפיקוח על שירותים פיננסיים.
יואב קיש: אדוני, היושב-ראש, מדובר בחוק שמתייחס לנושא של הקמת הרשות לצורך העניין של שוק ההון.
יואב קיש: כאמור, הגענו כמעט להסכמה, חברי הקואליציה והאופוזיציה, למעט הסתייגויות של חבר הכנסת שמולי, שיש אתו דיונים, שיכול להיות, אני מקווה, שיסיר גם הוא את הסתייגויותיו.
יואב קיש: ומכיוון שאנחנו נמצאים בשבוע האחרון של המליאה, והדיונים בוועדה הסתיימו, אנחנו מבקשים כאן את הפטור מחובת הנחה.
יואב קיש: אני חושב שסך הכול זה דווקא מסמן טוב, כי זה אומר שתגיעו להסכמות.
יואב קיש: לא, הגענו כבר להסכמות.
יואב קיש: בדיונים בוועדה הסכמנו.
יואב קיש: אז אני חושב שזה בהחלט מכובד.
יואב קיש: אז אנחנו עוברים להצבעה.
יואב קיש: בעד הקדמת הדיון בקריאה שנייה ובקריאה שלישית – רוב
יואב קיש: - - - נמנע?
יואב קיש: לא ראיתי.
<אתי בן יוסף: עבדאללה.
יואב קיש: נמנע אחד.
עבדאללה אבו מערוף: יש רק את הנימוקים.
יואב קיש: נושא חדש, אלי.
יואב קיש: פנייתך לדון בנושא חדש בהצעת חוק הרשות הממשלתית להתחדשות עירונית, לפי סעיף 85.
יואב קיש: אדוני היושב-ראש, בהתייעצות כאן עם היועץ המשפטי, מכיוון שהטוענים לנושא חדש לא הגיעו אפילו להציג את טענותיהם, אני מבקש לדחות את טענותיהם על הסף.
יואב קיש: זאת אומרת, אין מי שייצג אפילו את - - -
יואב קיש: מי הגיש?
<אריאלה מלכה: אורלי לוי ויעל כהן-פארן.
חיים ילין: לא, לא, רגע, שנייה.
יואב קיש: לא, אבל זה לא רוויזיה, אנחנו לא מחויבים פה.
יואב קיש: אני לפחות רוצה לשמוע במה מדובר.
יואב קיש: בוא נשמע.
<ארבל אסטרחן: אז יו"ר הוועדה יגיד מה הטענה שלהם.
איילת נחמיאס ורבין: חיים, הגשת נושא חדש?
יואב קיש: אני לא רוצה לא לדון בזה.
<תומר רוזנר: אני יכול להגיד על מה הם טענו.
<תומר רוזנר: לא, אבל שיגידו, בבקשה.
<תומר רוזנר: הגעתי לצורך העניין.
יואב קיש: הנה, חיים, בבקשה.
יואב קיש: יש לנו נושא חדש מאורלי לוי ויעל פארן.
יואב קיש: נמצא פה חיים ילין מהוועדה, הוא רוצה להציג את זה.
חיים ילין: היו שני נושאים שחשבנו שהם נושא חדש.
חיים ילין: אציין את הנושא הראשון.
חיים ילין: הנושא הראשון, שלאורך כל הדרך יושב-ראש הרשות שהייתה צריכה לקום, ובחוק עצמו הוא היה צריך ללכת בדיוק בנוהל ובחוקי המכרז של מדינת ישראל.
חיים ילין: זה היה עד הדיון האחרון שהיה.
חיים ילין: הגענו לדיון האחרון והם מבקשים פטור ממכרז, דבר שמבחינתנו משנה את כל התפיסה, משנה את כל החוק, וביקשנו דיון חדש על הנושא הזה.
חיים ילין: הנושא השני שהועלה - - -
יואב קיש: לא, אבל אנחנו דנים רק בפטור ממכרז, לא?
<תומר רוזנר: שני נושאים.
יואב קיש: אה, שני נושאים?
יואב קיש: אז בבקשה, חיים, מה הנושא השני?
חיים ילין: הנושא השני, שלאורך כל הדרך, ושותף גם היושב-ראש אלי יחד אתנו – שלא תבין, אנחנו פה לא מערבבים כלום, אנחנו לא ממציאים כלום – הוועדה פה זה טיילת.
יואב קיש: כולם קמים, הולכים, נו, מה אעשה?
יואב קיש: כן, חיים.
יואב קיש: יש פה הרבה נושאים, ואנשים באים לנושא אחד.
חיים ילין: לא, יש פשוט הצבעות כנראה במקומות אחרים, וכרגיל עליזה בדום מתוח מעמידה את כלום.
חיים ילין: טוב, הערת ביניים.
יואב קיש: כן, אני אתך.
חיים ילין: הנושא השני זה נושא הקרן.
חיים ילין: לאורך כל הדרך בחוק היה נושא של הקמת קרן – עזוב את המימון, קרן – פעם דיברו 2%, פעם דיברו על תקציב.
חיים ילין: הקרן הזאת הייתה צריכה להיות ממומנת על-ידי האוצר או על-ידי רמ"י, בצורה זו או אחרת.
חיים ילין: הגענו לאותו יום, ואין קרן, פשוט אין קרן.
יואב קיש: אז זה לא נושא חדש - - - נושא.
<תומר רוזנר: הם לא ביקשו על זה נושא חדש.
חיים ילין: תקשיב, על זה לא ביקשו, אבל אני אומר לך את רוח הדברים שהייתה.
חיים ילין: הגענו להסכמות והכול.
<תומר רוזנר: אבל זה לא נושא הדיון פה.
חיים ילין: הנושא החדש זה על פטור ממכרז.
יואב קיש: בבקשה, אלי, תתייחס.
יואב קיש: אתייחס.
יואב קיש: רק היועץ המשפטי.
<תומר רוזנר: הנושא השני שביקשו עליו נושא חדש - - -
חיים ילין: זה הסתייגות.
<תומר רוזנר: הנושא השני שביקשו עליו נושא חדש היה הסעיף שהוסף בהצעת החוק, ועניינו פטור ממכרז לרשות מקומית שתרצה להקצות קרקע נוספת למתחמים של התחדשות עירונית.
<תומר רוזנר: השלטון המקומי ביקש להוסיף את האפשרות שגם הוא יוכל לתת פטור ממכרז במקרה שצריך להוסיף קרקע נוספת למתחמים להתחדשות עירונית, כמו למבני ציבור או לדברים כאלה.
<תומר רוזנר: והטענה הייתה שזה נושא חדש.
<תומר רוזנר: מה אתה חושב בנושא הזה?
יגאל גואטה: כן, אבל גם משרד הפנים מתנגד לזה, אלי.
יואב קיש: בבקשה, תתייחסו לנושא חדש, אלי.
<תומר רוזנר: לא, משרד הפנים הסכים.
<תומר רוזנר: משרד הפנים הסכים לזה.
יגאל גואטה: שמה?
<תומר רוזנר: שיהיה פטור ממכרז.
יגאל גואטה: שמי ייתן את הפטור?
יגאל גואטה: בהסכמת שר הפנים.
יגאל גואטה: הנוסח שהגיעו אליו זה נוסח שמוסכם עם משרד הפנים.
<תומר רוזנר: ועם השלטון המקומי.
<תומר רוזנר: לבקשת השלטון המקומי.
יגאל גואטה: כן, אבל באישור מי?
<תומר רוזנר: באישור שר הפנים.
יואב קיש: אלי, התייחסות לנושא חדש.
יואב קיש: אתייחס לנושא חדש.
יואב קיש: אתייחס גם לנושא שהעלה חבר הכנסת ילין, לצורך העניין.
יואב קיש: אחד, בנושא של הקרן.
יואב קיש: מה שאומרים, שככלל בחוקים, אין סעיפים תקציביים.
יואב קיש: וגם הנוסח הכחול שהגוש לוועדה לא כלל את הקרן.
<תומר רוזנר: אז גם הנוסח הכחול שהוגש לא כלל - - -
יגאל גואטה: אלי, אבל לאורך כל הדרך דיברנו שבלי הקרן אין חוק.
יגאל גואטה: על דעתך גם.
יגאל גואטה: אתה צודק, חבר הכנסת גואטה.
יגאל גואטה: לכן זה נושא שאפשר לדון בו במסגרת הסתייגויות והצבעה ולשנות אותו, אבל לא נושא חדש שמשנה את החוק.
יגאל גואטה: זה הדבר הראשון.
חיים ילין: בוא נתמקד בנושא החדש, שזה בעצם - - -
חיים ילין: הנושא השני לגבי מה שאמר חבר הכנסת ילין בנושא של מינוי מנהל הרשות.
חיים ילין: אומר משרד הבינוי והשיכון, שהוא רוצה להיות דומיננטי בקביעת מי שיהיה מנהל הרשות.
יואב קיש: אתה מדבר על המכרז ל - - -
יואב קיש: ואז הוא אומר:
יואב קיש: ראו מה היה בחוק רשות החשמל.
יואב קיש: שבחוק רשות החשמל - - -
יואב קיש: גם אצלך.
יואב קיש: אתה מכיר את החוק הזה, כי היית מעורב בו.
יואב קיש: שגם שמה נטענה אפשרות לשר לקבוע את הראשון וכן הלאה, מכיוון שהשר יוכל לעבוד עם אנשים שהו בקטע הזה יותר רוצה.
יואב קיש: אני אומר שוב: הנושא של אופן מינוי המנהל היה קבוע בחוק.
יואב קיש: השאלה אם הוא ימונה במכרז או ימונה בפטור ממכרז זו סוגיה שצריך להחליט בה, וחברי הכנסת בוועדה ידונו בה, אבל זה לא נושא חדש.
יואב קיש: איך אנחנו מנהלים את ההצבעה?
יגאל גואטה: בכל אופן, בשני הנושאים ידונו בוועדה?
יגאל גואטה: ברור.
יגאל גואטה: אגב, דנים בוועדה, יש הסתייגויות - - -
יואב קיש: אוקיי, אנחנו עוברים להצבעה.
יואב קיש: מי בעד נושא חדש?
יואב קיש: מי בעד.
יואב קיש: לא מי נגד, מי בעד.
יואב קיש: תספרו.
<ארבל אסטרחן: יש כמה נושאים?
<תומר רוזנר: יש שתי הצבעות.
יואב קיש: לא, נושא אחד.
<תומר רוזנר: נתחיל בנושא של הפטור ממכרז למנהל הרשות.
יואב קיש: פטור ממכרז למנהל הרשות, שירים את ידו.
<ארבל אסטרחן: מי בעד שזה נושא חדש?
יואב קיש: בעצם רועי מצביע?
רועי פולקמן: אלי מצביע.
יואב קיש: אלי מצביע.
יואב קיש: בעד נושא חדש על פטור ממכרז למנהל הרשות – מיעוט
יואב קיש: נושא חדש לא נתקבל.
יואב קיש: אוקיי, נדחה בשבעה מול שניים.
יואב קיש: אין נושא חדש.
<ארבל אסטרחן: הנושא השני?
<תומר רוזנר: נושא חדש בנושא של פטור ממכרז לרשות מקומית.
יואב קיש: נושא שני פטור ממכרז לרשות מקומית.
<ארבל אסטרחן: קרקע משלימה?
יואב קיש: לקרקע משלימה.
יואב קיש: בעד נושא חדש על פטור ממכרז לרשות מקומית – מיעוט
יואב קיש: טוב, נדחה.
<קריאה: מה התוצאה?
<קריאה: אפשר לדעת?
יואב קיש: שבעה נגד אחד שהיסס.
<ארבל אסטרחן: - - - זה לא נושא חדש.
יואב קיש: לא נושא חדש.
יואב קיש: הצעת חוק התכנון והבנייה (תיקון מס' 109), התשע"ו-2016 (מ/1074)>
יואב קיש: אנחנו עוברים לבקשות הממשלה להקדמת הדיון בהצעות חוק הבאות.
יואב קיש: יש לנו את הצעת חוק התכנון והבנייה.
יואב קיש: מי מציג?
יגאל גואטה: אפשר לעבור לסעיף 2?
יגאל גואטה: כי אני צריך ללכת.
יואב קיש: תיכף מגיע.
יואב קיש: זה 2, אנחנו עכשיו ב-1.
יגאל גואטה: יש לי הצבעה.
יואב קיש: בבקשה, נא להציג את זה.
<עמית שטאובר: הצעת החוק עוסקת בשיפור וייעול הכלים לאכיפת החוק כנגד עברייני הבנייה.
<עמית שטאובר: היא מבוססת למעשה על המלצות של צוות שהיה בראשות המשנה ליועץ המשפטי לממשלה ארז קמיניץ.
<עמית שטאובר: ההמלצות אומצו גם בהחלטת ממשלה, עובדו לתזכיר, וכרגע הם מגיעים להצעת חוק.
<עמית שטאובר: כידוע, עברייני הבנייה לא מחכים לא להחלטות ממשלה ולא להחלטות הכנסת, הם פועלים ופועלים מהר, ומכאן הדחיפות לקידום ההצעה ולפטור מהנחה לקריאה ראשונה.
יואב קיש: אני רוצה להגיד רגע לחברי הוועדה: יש לנו רשימה ארוכה של בקשות של הממשלה לפטור מחובת הנחה.
יואב קיש: אני יכול להגיד לכם שאני באופן עקרוני בדרך כלל מאוד מאוד מסתייג מהעניין הזה.
יואב קיש: ואני אומר את זה גם לכל המשרדים ונציגיהם שנמצאים פה.
יואב קיש: אבל מצד שני, אני מבין את נקודת הזמן שאנחנו נמצאים.
יואב קיש: אנחנו למעשה נמצאים בנקודת זמן, שמה שלא ייסגר בשבוע הקרוב יידחה כארבעה-חמישה חודשים, ואולי יותר.
יואב קיש: יש גם תקציב, אני מזכיר לכם, שחוזר אלינו, והכנסת תהיה מאוד עסוקה בתקציב.
איילת נחמיאס ורבין: אל תביאו תקציב דו-שנתי, יש לי פתרון.
יואב קיש: ולכן זה יכול להיות אפילו חצי שנה.
יואב קיש: גם אם זה היה תקציב חד-שנתי, מה שזה לא יהיה, זה עדיין היה - - -
מכלוף מיקי זוהר: אנחנו רוצים לעשות תקציב תלת-שנתי.
יואב קיש: ולכן אני רוצה להגיד לכם, שאני בישיבה הזו, באופן יוצא מן הכלל, יותר איענה לבקשות הממשלה בעניין הזה, ואהיה יותר מוכן לשקול אותן בחיוב.
יואב קיש: כן, עבדאללה.
עבדאללה אבו מערוף: בוקר טוב, כבוד היושב-ראש.
עבדאללה אבו מערוף: בקשר לחוק הזה, שצריך פטור מחובת הנחה.
עבדאללה אבו מערוף: קודם כול, זה לא עניין של חודש, חודשיים, שלושה, ארבעה, כמו שכבוד היושב-ראש אמר שזה נדחה.
עבדאללה אבו מערוף: מה המטרה של החוק הזה?
עבדאללה אבו מערוף: מה שכבודו אמר, שלעניין תכנון ובנייה ועבירות.
עבדאללה אבו מערוף: המילה עבירות אין לה מקום כאן.
עבדאללה אבו מערוף: ולכן אני פונה לכל חברי הכנסת, למצפונם הישר ומוחם הישר ולתבונה, שהחוק הזה עכשיו בהקשר הזה הוא חוק לא בזמנו, חוק המשך למדיניות הלא נכונה – אני לא רוצה להגיד מילים יותר גסות – של המדינה כלפי הבנייה הלא מוסדרת, לא עניין שלא חוקית, באוכלוסייה ערבית – הבנייה הלא מוסדרת.
יואב קיש: עבדאללה, אנחנו מתייחסים לא לחוק עצמו.
שולי מועלם-רפאלי: לא כדאי לקחת את הצעת החוק הזאת - - -
עבדאללה אבו מערוף: אני מבקש לא להפריע לי.
יואב קיש: לא מתייחסים - - -
עבדאללה אבו מערוף: אחרי שישנן הבנות, אחרי שחוקק חוק תכנון ובנייה חדש, עם חוק ההסדרים וחוק התקציב ב-19 בנובמבר 2015, זה היה טוב מאוד, ברכנו על החוק הזה.
עבדאללה אבו מערוף: ולכן מן הנכון, מן הראוי, מן המוסרי, שהחוק הזה עכשיו לא יחוקק, ניקח פסק זמן, ויש שיחות, גם עם מינהל התכנון והבנייה, גם עם שר האוצר, גם עם ראש הממשלה.
עבדאללה אבו מערוף: החוק הזה לא במקומו.
עבדאללה אבו מערוף: והוא עוד חוק, הוא עוד עוול, הוא עוד דבר שחור - - -
יואב קיש: אני רוצה לחדד משהו.
עבדאללה אבו מערוף: עם כל הכבוד לממשלה וליועץ המשפטי לממשלה, מי שפורע חוק – בבקשה, אני מבין שצריך חוק.
עבדאללה אבו מערוף: אבל זה לא בזמן.
עבדאללה אבו מערוף: עוד לא נגמר העניין של הסכמות לפחות, לפחות קווים חדשים, כוונה טובה, לפחות התחלה של כוונה.
עבדאללה אבו מערוף: ואנחנו בעד.
עבדאללה אבו מערוף: ואנחנו בעד, דיברנו על זה.
עבדאללה אבו מערוף: לכן אני חושב שהחוק הזה לא במקומו עכשיו, ואם הוא יחכה ארבעה חודשים לא קרה כלום, אפשר לחוקק את זה בהתחלת המושב הבא.
עבדאללה אבו מערוף: לכן אני פונה אליך בכל האחריות, שהחוק הזה לא יאושר להנחה.
ישראל אייכלר: אדוני היושב-ראש, אני רוצה לשמוע את זעקת חבר הכנסת עבדאללה.
ישראל אייכלר: זה חוק נגד אנשים עניים שמרחיבים דירות או משהו כזה?
יואב קיש: אני רוצה להגיד דבר אחד, חברים.
יואב קיש: אנחנו במקרים הספציפיים פה לא דנים בחוקים עצמם.
יואב קיש: עם כל הכבוד, אנחנו לא ועדה שעכשיו מפעילה שיקול דעת בנושא החוק עצמו.
יואב קיש: אני מבין שבכל חוק יהיו אי הסכמות.
ישראל אייכלר: השאלה אם גוזרים על העניים - - -
איילת נחמיאס ורבין: לא, אבל זה לא מדויק.
איילת נחמיאס ורבין: סליחה, מורכבות החוק כן אמורה לבוא לידי ביטוי, והשאלה אם אתה נותן פטור מחובת הנחה או לא.
ישראל אייכלר: כתוב פה חוק תכנון ובנייה.
ישראל אייכלר: אין לי בעיה, אבל אני צריך לדעת.
יואב קיש: נציג הממשלה, אתה יכול לפרט קצת מה אומר החוק?
איילת נחמיאס ורבין: יואב, זה לא מדויק לגמרי.
<עמית שטאובר: החוק כמובן כולל מספר אדנים.
<עמית שטאובר: לגבי העניין של עבירות, עבירות חוק התכנון והבנייה לא נולדו כמובן בתיקון מס' 109.
עבדאללה אבו מערוף: אז על אחת כמה וכמה, מה עכשיו החיפזון לזה?
יואב קיש: לא, אנחנו לא ניכנס לחוק.
יואב קיש: סליחה, אני עוצר אותך.
מיכל בירן: אבל, יואב, אם מצדיקים את למה זה דחוף - - -
יואב קיש: הסברתי מלכתחילה.
עבדאללה אבו מערוף: אין הצדקה למה זה דחוף.
עבדאללה אבו מערוף: אין הצדקה בכלל.
יואב קיש: עבדאללה.
איילת נחמיאס ורבין: יואב, אנחנו לא מצביעים על הכול - - -
עבדאללה אבו מערוף: אין הצדקה לא אנושית, לא מוסרית, לא פוליטית.
עבדאללה אבו מערוף: בכלל אין הצדקה.
יואב קיש: נכון, אבל אני מסביר לך, שהם מבינים - - -
איילת נחמיאס ורבין: הבנתי את ההסבר.
איילת נחמיאס ורבין: אבל סליחה, יואב, אתה לא יכול - - -
ישראל אייכלר: לא הבנתי את - - -
עבדאללה אבו מערוף: אנחנו מוכנים להתפשר פה ושם, אבל מתי שזה עקרוני מאוד אי-אפשר להתפשר.
ישראל אייכלר: במה עוסק החוק הזה?
ישראל אייכלר: אנחנו מבקשים קצת הגינות וקצת דו-שיח.
ישראל אייכלר: צעדים קשים.
יואב קיש: אבל זה יקרה בוועדה, אתה מבין?
יואב קיש: זה עולה לקריאה ראשונה.
עבדאללה אבו מערוף: מי שעולה להצביע צריך להבין שעכשיו החיפזון לא נכון.
איילת נחמיאס ורבין: יושב כאן ארבל.
איילת נחמיאס ורבין: שתגיד לנו מה עומד מאחורי העניין הזה של פטור מחובת הנחה.
איילת נחמיאס ורבין: הרי ממה נפשך - - -
יואב קיש: הוא אמר.
ישראל אייכלר: יואב הסביר יפה מאוד - - - אבל מה החוק אומר?
<קריאה: מה פתאום ארבל?
איילת נחמיאס ורבין: מה עומד פטור מחובת הנחה מבחינתו של חבר הכנסת?
איילת נחמיאס ורבין: סליחה, הוא אמור לדון האם החוק חייב לקבל פטור מחובת הנחה בשל איזושהי דחיפות?
איילת נחמיאס ורבין: אותנו לפחות, לצורך העניין, נניח שהוא לא שכנע.
איילת נחמיאס ורבין: בא יושב-ראש הוועדה ואומר: תראו, בגלל שהכנס מסתיים ויש לנו עכשיו פגרה של שלושה חודשים, אז עכשיו בואו נאשר את הכול.
עבדאללה אבו מערוף: וזה לא סיבה.
עבדאללה אבו מערוף: זה לא סיבה.
איילת נחמיאס ורבין: אז בוא תאשר את הכול כמקשה אחת ושלום על ישראל.
יואב קיש: קודם כול, בחן אחד אחד, ויכול להיות שנאשר את הכול, כן.
יואב קיש: זה לא יהיה כמקשה אחת, אבל כל דבר נבחן.
יואב קיש: ואם המשרדים אומרים שדברים כאלה מתעכבים חצי שנה, וזו תקלה - - -
ישראל אייכלר: מאשרים את זה לקריאה שנייה ושלישית?
יואב קיש: לא, לקריאה ראשונה.
<קריאה: לקריאה ראשונה, זה העניין.
ישראל אייכלר: אם כך, אדוני היושב-ראש, אני רוצה להגיד לפרוטוקול: אני אתכם בעניין זה שזה דחוף.
ישראל אייכלר: אבל אם באמת מה שכתוב פה, שרוצים לתת מאסר לשנה אחת לחבר מוסד תכנון שהצביע בעד החלטה לאשר תוכנית בניגוד להוראות תוכנית הבנייה שכוחה יפה ממנה לפי חוק זה – למאסר שנה – בין ראשונה לשנייה אני רוצה - - -
ישראל אייכלר: לא יכול להיות שאדם יישב בבית סוהר - - -
יואב קיש: עבדאללה, החוק לא יעבור ככה.
יואב קיש: אתה רואה, גם בקואליציה.
<קריאה: אנחנו לא מבקשים פטור מחובת דיון.
יואב קיש: אבל יש פה בקשה של הממשלה לדון בו ולקדם אותו, ואת זה אני מכבד.
עבדאללה אבו מערוף: לא במקומה הבקשה של הממשלה.
עבדאללה אבו מערוף: לא במקומה.
איילת נחמיאס ורבין: אני רוצה לומר לכם משהו עקרוני.
יואב קיש: ואחרי זה אנחנו עוברים להצבעה.
איילת נחמיאס ורבין: גם אתה וגם חבר הכנסת ביטן ישבתם פה בכיסא הזה ואמרתם לנו: אנחנו מתנגדים לפטור מחובת הנחה בצורה שיטתית.
איילת נחמיאס ורבין: לעומת זאת, אין שבוע ואין ועדת כנסת שבו הממשלה לא מביאה, תסלח לי, ערימת חוקים לפטור מחובת הנחה.
איילת נחמיאס ורבין: זה לא קשור לפגרה, זה לא קשור לתקציב, זה לא קשור לחוק ההסדרים.
איילת נחמיאס ורבין: סליחה, כולנו יודעים, אין שבוע שהממשלה הזאת לא עובדת בשיטת מצליח.
יואב קיש: אני רוצה להגיד לך שאני בוועדה הזו, כמו שאמרתי בהתחלה, מאוד מקפיד.
יואב קיש: אין יותר מקריאה אחת, או שתיים מקסימום.
יואב קיש: זה לא שיטת מצליח.
איילת נחמיאס ורבין: זה הרבה.
איילת נחמיאס ורבין: יואב, זה הרבה.
יואב קיש: בסדר, אז אפשר להתווכח על הכמות.
יואב קיש: דרך אגב, גם הדפתי כמה.
יואב קיש: אבל אנחנו עוברים עכשיו להצבעה.
עבדאללה אבו מערוף: אני פונה אישית לכל חברי הכנסת, שישקלו טוב, בהגינות, את ההצבעה על הפטור מחובת הנחה לחוק הזה.
יואב קיש: עבדאללה, לא להפריע.
יואב קיש: מי בעד בקשת הממשלה להקדמת הדיון לקריאה ראשונה בהצעת חוק התכנון והבנייה (תיקון מס' 109)?
עבדאללה אבו מערוף: זה יהיה עוול.
עבדאללה אבו מערוף: כתם שחור עוד פעם.
נורית קורן: אבל זה רק בקריאה ראשונה.
עבדאללה אבו מערוף: אפילו בקריאה טרומית.
עבדאללה אבו מערוף: עם כל הכבוד לכם - - -
איילת נחמיאס ורבין: נורית, נבחרת להיות חותמת גומי?
נורית קורן: אז אפשר לסדר את החוק בין קריאה - - -
איילת נחמיאס ורבין: לא, זה לא אישי.
<קריאה: מה החיפזון?
<קריאה: בעד הקדמת הדיון בהצעת חוק התכנון והבנייה (תיקון מס' 109) – רוב
<קריאה: הקדמת הדיון אושרה.
יואב קיש: בקשת הממשלה התקבלה.
יואב קיש: התוצאה: 9 נגד 4.
יואב קיש: אנחנו עוברים להצעת חוק לסיוע כלכלי ללומדי תורה לנזקקים, התשע"ו-2016.
<שירה אוחיון: בוקר טוב, שירה אוחיון מהלשכה המשפטית באוצר.
יואב קיש: אני מבקש שתסבירי לנו את הדחיפות.
<שירה אוחיון: הדחיפות מתיישבת עם הנימוק שהצגת בפתח הדברים.
יואב קיש: מה המשמעות בעצם אם הוא לא עובר?
<שירה אוחיון: אנחנו מבקשים בעצם פטור מחובת הנחה בשל הסיכומים הקואליציוניים.
אלעזר שטרן: הנה, הנה, שמע, שמע.
יואב קיש: רגע, אני רוצה לשמוע אותך.
מכלוף מיקי זוהר: אלעזר, אל תהיה נעול עכשיו.
יואב קיש: בבקשה, בו נשמע אותה.
אלעזר שטרן: לא, אני מקשיב.
מכלוף מיקי זוהר: שמעת חרדים.
מכלוף מיקי זוהר: יכול להיות שהם גם צריכים לאכול, גם צריכים לשתות.
יואב קיש: תנו לה לדבר.
יואב קיש: אלעזר, כבוד.
<שירה אוחיון: בהתאם לסיכומים הקואליציוניים - - -
<שירה אוחיון: נכון, זו הסיבה.
<שירה אוחיון: בהתאם לסיכומים הקואליציוניים יש כוונה לקדם את הצעת החוק מהר ככל הניתן.
יואב קיש: אבל מה המשמעות אם זה לא יקרה חצי שנה?
<שירה אוחיון: החלטת ממשלה מספר 747, שהתקבלה בנובמבר 2015 קבעה שיינתן סיוע כלכלי ללומדי תורה נזקקים החל מינואר 2015, כלומר לפני שהצעת החוק תקודם.
<שירה אוחיון: לקח למשרדי הממשלה זמן עד שהם הצליחו להשיג תיאום - -
איילת נחמיאס ורבין: עד שהם התאימו את עצמם להסכמים הקואליציוניים.
<שירה אוחיון: - - עד השם הצליחו להשיג תיאום, משרדי המשפטים, החינוך והאוצר.
ישראל אייכלר: הלחם של אנשים עניים הוא לא הסכמים קואליציוניים.
יואב קיש: זאת אומרת, אם זה לא עובר, זה חצי שנה שבהם מתעכב תשלום לאברכים עניים?
<שירה אוחיון: כן.
ישראל אייכלר: זה לא רק אברכים, זה גם לסטודנטים.
יואב קיש: גם סטודנטים, אוקיי.
ישראל אייכלר: רק המשפט הזה אני רוצה לומר, אדוני היושב-ראש, שהצעת החוק מדברת על סיוע כלכלי ללומדי תורה ולסטודנטים נזקקים.
ישראל אייכלר: זה התיקון.
יואב קיש: אז למה לא מופיע סטודנטים נזקקים?
<שירה אוחיון: איפה?
<שירה אוחיון: אני לא רואה פה.
<שירה אוחיון: בשם של הצעת החוק לא מופיעים סטודנטים, סטודנטים לא מוסדרים בהצעת החוק.
<שירה אוחיון: סטודנטים מוסדרים בהחלטת הממשלה, הם מקבלים סיוע כלכלי מכוח המל"ג והוות"ת.
ישראל אייכלר: לא, לא, יש פה בתקציב הזה, הקציבו שליש לסטודנטים עניים.
<קריאה: החלטת הממשלה שקבעה גם את ההסדר הזה בחקיקה וגם את ההסדר של הסטודנטים, בעצם כרכה את שניהם כחבילה אחת, ועל זה חבר הכנסת אייכלר מדבר.
יואב קיש: מי בעד בקשת הממשלה להקדמת הדיון - - -